runetrust/blame-folketinget-dk huggingface dataset:
Søren Espersen (DF), 2012-11-28:
Mit næste spørgsmål lyder: Vil statsministeren tage initiativ til sammen med Grønland at arbejde for, at danske investeringsselskaber og andre erhvervsvirksomheder, gerne støttet af staten, engagerer viden og kapital til en fælles dansk-grønlandsk udvinding af råstofferne i den grønlandske undergrund, hvilket vil kunne give mange nye arbejdspladser til såvel dansk som grønlandsk arbejdskraft?
Peter Skaarup (DF), 2008-05-20:
Jeg kan så forstå på hr. Per Clausen, at det skal være en singlehængekøje, men det er jo sådan set ligegyldigt for os, om det er den ene eller den anden hængekøje, man ligger i - det, der bare kan konstateres, er, at Enhedslisten med hensyn til udlændingepolitikken er sat fuldstændig uden for indflydelse og slet ikke vedkender sig det ansvar, som Enhedslisten jo også har som parlamentarisk grundlag for forskellige Nyrup-regeringer, der i den grad har ansvaret for, at vi står med de problemer, vi har nu.
Jan Trøjborg (S), 2001-10-09:
Men jeg synes, at det er utroligt vigtigt, at det også understreges i forhold til den internationale debat og FN's Sikkerhedsråd, at de mange midler, der nu er vedtaget af FN's Sikkerhedsråd, naturligvis er midler, som kan tages i anvendelse, hvis lande, om jeg så må sige, helt åbenlyst og bevidst gør sig skyldige i at holde hånden over velfungerende terroristnetværk.
Karina Adsbøl (DD), 2023-10-13:
F.eks. er erhvervsgymnasierne ofte færre og med en større geografisk spredning end de almene gymnasier, men de bliver ikke sidestillet med de almene gymnasier i forhold til netop udkantstilskuddet, hvilket jo medfører, at potentialet for et større uddannelsesudbud i yderområderne også svækkes.
Mariann Fischer Boel (V), 2000-05-02:
Jeg kan huske, at vi under forespørgselsdebatten havde en diskussion om et større slagteri i Ringsted, der jo selv gik på banen med offentliggørelse for så at konstatere efterfølgende, at man - det var nok godt og vel et halvt år senere - blev hængt ud endnu en gang.
Karen Ellemann (V), 2010-02-10:
Det er rigtigt, at man ikke kan nå at sige det hele på 1 minut hver gang, men budskabet skal være fuldstændig klart, og der er jeg fuldstændig på linje med de ting, som finansministeren også har stået og givet som svar her i dag i spørgetiden – også i timevis.
Hans Kristian Skibby (DF), 2008-01-09:
På baggrund af det spørgsmål, som her er fremsat af fru Mette Frederiksen, og hvor der spørges, om det er rimeligt, at det er blevet så dyrt, vil jeg gerne spørge velfærdsministeren, om hun synes, det er rimeligt, at nogle kommuner tilsyneladende tjener penge, fordi de faktisk driver det her som en forretning.
Birthe Rønn Hornbech (V), 2001-03-13:
Hr. Søren Søndergaard ved jo udmærket, at ansvarlige partier herinde i Folketinget i årevis ud fra et ønske om, at vi ikke skulle være særlig privilegerede, igen og igen har forsøgt, hvordan det her kunne gøres op med det meget usædvanlige arbejde, de fleste af os har, med at rakke rundt til store partiorganisationer.
Morten Østergaard (RV), 2009-11-12:
Vi har, som jeg var inde på under det sidste forslag, et forslag om en dagpengereform, hvor dagpengeperioden altså afkortes dramatisk, og der kunne man overveje, om man skulle lave en mere glidende overgang, sådan at der i første periode, efter man har mistet sine dagpenge, ikke var den samme ægtefælleafhængighed.
Mogens Lykketoft (S), 2005-05-03:
Jeg er helt overbevist om, at man i forhold til dette kæmpe land ikke kan tvinge alle de forandringer, man gerne vil have, igennem, men jeg er også helt overbevist om, at udviklingen af fornuftige forbindelser menneskeligt, kommercielt, kulturelt, politisk osv. har været og i fremtiden i meget højere grad vil være drivkraften for de forandringer, vi ønsker.
Lars Barfoed (KF), 2010-05-26:
Man kan som sagt have forskellige meninger om, om reglerne er fornuftige og rimelige og rigtige, og diskutere historikken om, hvorfor det nu er, at reglerne er, som de er, men vi må jo nu engang forvalte reglerne efter den måde, de er skrevet ned i den færøske retsplejelov på.
Pernille Frahm (SF), 2007-02-23:
Og så er det, jeg gerne vil spørge hr. Tom Behnke – ligesom jeg har spurgt de andre ordførere – for jeg kender hans varme hjerte: Hvis det nu viser sig, at de ikke kan betale på grund af kontanthjælpsloftet – det er socialministeren ved at undersøge – vil hr. Tom Behnke så være med til at ændre på reglerne om kontanthjælpsloftet?
Hans Christian Schmidt (V), 2004-01-22:
Særlig støj fra virksomheder og til dels flyvepladser er der gjort meget for at begrænse, bl.a. gennem miljøgodkendelser. Og derudover har Banestyrelsen i en årrække systematisk gjort en indsats for at mindske støjen for dem, der bor langs jernbanenettet. I forbindelse med en ny motorvej og vejudvidelser har staten et højt ambitionsniveau med hensyn til støjbeskyttelse af boliger, men der er stadig nogle uløste problemer på støjområdet.
Tom Behnke (FP), 1998-11-19:
Vi har i Fremskridtspartiet taget konsekvensen af den holdning, og vi har faktisk den holdning, at der i visse tilfælde kan være tale om, at vidner kan være så nervøse for at udtale sig, at det vil være hensigtsmæssigt, at man gennemfører princippet om anonyme vidner.
Lene Espersen (KF), 2006-10-26:
Her tænker jeg ikke mindst på de frygtelige sager, der har været med misbrug og drab af børn i Belgien, og hvor den belgiske justitsminister har holdt det ene lange indlæg efter det andet og redegjort for, hvor utrolig vigtigt det er, at myndighederne hjælper hinanden ved at give de oplysninger, der er nødvendige frem for at sidde og holde på oplysningerne selv.
Holger K. Nielsen (SF), 2011-12-01:
Et folketingsmedlem skal have en rimelig løn, rimelige aftrædelsesvilkår og rimelige pensionsvilkår, og den debat kan vi da godt tage, men jeg synes da bare ikke, at den måde, det er ført frem på her, fra Enhedslistens side og fra Dansk Folkepartis side, er udtryk for, at man fra den side ønsker en seriøs debat om det her.
Knud Erik Kirkegaard (KF), 2000-03-16:
Så jeg synes ikke, man skal grave sig ned i grøfter, man skal tænke konstruktivt og positivt med henblik på at få et resultat ud af det, og jeg opfattede egentlig hr. Erling Christensens første indlæg som en ærlig vilje til også at prøve.
Morten Messerschmidt (DF), 2008-04-24:
Fra hr. Svend Auken hørte vi tidligere, at grunden til, at vi skal have en ny traktat, er, at vi så endelig kan få banket de otte lande, der har rabatordninger på landbrugsstøtten, på plads og sørge for, at de skal betale flere penge til det her fuldstændig tåbelige projekt om at omfordele til den europæiske landbrugssektor.
Jørn Dohrmann (DF), 2004-11-24:
Vi mener, at som der står i lovforslaget, at ministeren kan fastsætte regler for eksportører, der leverer udstyr over internettet – det, der bliver solgt over internettet – er vi nødt til ligesom at tage lidt mere håndgribeligt fat om, hvad det betyder, og hvad ministeren har tænkt sig at gøre på området. Vi ser det som et voksende problem, hvis man ligesom åbner en ladeport på det her område.
Kirsten Brosbøl (S), 2010-02-03:
Jeg synes egentlig, at det, der bliver problemet på de her naturvidenskabelige fag, er, at den taxameterstyring og så den – hvad skal man sige – opfordring, der kommer fra regeringen til intern omprioritering på baggrund af det, i virkeligheden jo er at sige til universiteterne, at de skal tage fra humaniora og samfundsfag og flytte over på naturvidenskab.
Mattias Tesfaye (S), 2020-03-11:
Det kan hurtigt blive til en hønen eller ægget-diskussion, men jeg tror, at hvis vi fra dansk side har en ambition om, og det har vi fra regeringens side, at styrke samarbejdet med lande uden for Europa om at håndtere migrationsstrømme, og vi har den her ambition om at skulle have behandlet asylansøgninger uden for Europas grænser, så har vi også behov for som et europæisk land langt mod nord at vise, at vi ikke er i gang med at løbe fra ansvaret.
Anne Hegelund (EL), 2024-06-04:
Jeg har i hvert fald lidt svært ved at forstå, hvorfor den her regerings politik, når det kommer til uddannelse, hele tiden handler om, at for at man kan prioritere én uddannelse, er man simpelt hen nødt til at skære på en anden, og at hele uddannelsessystemet skal være sådan noget med at fodre hunden med dens egen hale.
Mette Gjerskov (S), 2009-05-15:
Den anden ting er, at hr. Per Ørum Jørgensen brugte lang tid af sin ordførertale på at så tvivl om, hvad Socialdemokraternes holdning er til Enhedslistens forslag, og der vil jeg da gerne fuldstændig klart fastslå, at Socialdemokraterne synes, at Enhedslisten er kommet med en rigtig, rigtig god skitse til, hvordan vi kan få gjort nogle yderligere energiforbedringer i Danmark - reduktion af CO2-udledningen - men at finansieringen ikke helt holder, den er vi nødt til at kigge på.
Martin Henriksen (DF), 2015-01-16:
Så kunne jeg egentlig også godt tænke mig at spørge ind til det ændringsforslag, som hr. Martin Geertsen var inde på, for det er jo en del af et fælles udspil, som Dansk Folkeparti også er med i, og som simpelt hen siger: Du må ikke rejse ud til bestemte områder, og hvis du gør det, altså rejser ud, fratager vi dig f.eks. din opholdstilladelse, hvis ikke du er dansk statsborger.
Søren Pind (V), 2011-03-31:
Jeg vil godt sige til fru Marianne Jelved, at en af de ting, som jeg, mens jeg var borgmester i Københavns Kommune, havde de heftigste diskussioner med de øvrige partier, de regerende partier, om – og det skal ikke lægges fru Marianne Jelved til last, for jeg havde et fint samarbejde dengang med bl.a. Det Radikale Venstre – handlede, som jeg sagde til fru Karen Klint, præcis om at være pragmatisk i sin tilgang til, hvordan man egentlig flyttede ting, altså at det i den ene familie kunne være bedst, at det var en person med politimyndighed, der foretog sig noget bestemt, at det et andet sted kunne være bedst med en socialrådgiver, mens det et tredje sted kunne være noget tredje etc. Det vil jeg meget gerne – det er også derfor, jeg nævner kommunerne som et centralt omdrejningspunkt i den sammenhæng – prøve at lægge en national handlingsplan for og tage en drøftelse med kommunerne om.
Christine Antorini (S), 2008-01-18:
Hvis man har en forestilling om, at det er sådan et stort kollektiv, hvor man bare sidder og holder om hinanden og ikke stiller krav til hinanden, er jeg altså nødt til at sige, at så ved man ikke særlig meget om, hvad det er der sker i universitetsmiljøet eller på professionshøjskoler, eller hvor det er, man går til eksamen.
Jakob Sølvhøj (EL), 2016-04-19:
Så jeg synes, det er udmærket, at der er lagt op til, at vi fortsætter debatten, og jeg skal, som det fremgår, sige, at jeg absolut i udvalgsarbejdet vil støtte, at vi, når vi ikke kan gå så hurtigt frem, som vi håbede i Enhedslisten, diskuterer det grundigt i fællesskab, herunder forhåbentlig kan holde en høring, hvor vi alle sammen, inklusive utvivlsomt ordføreren for forslagsstillerne, kan blive klogere på, hvordan området fungerer, og hvordan vi måske alligevel kan nå frem til en enighed om at regulere, om ikke helt som vi har foreslået det, men i hvert fald gå et stykke ad vejen.
Lene Garsdal (SF), 2004-11-10:
Jeg ville ønske, at jeg kunne udstede en garanti for, at der aldrig opstod problemer, men jeg vil alligevel sige, at når man gør sig den anstrengelse, og når man afsætter de menneskelige, arbejdskraftmæssige og økonomiske ressourcer, det kræver at få et certifikat, så er det virksomheder, som er i en særlig god klasse.
Aase D. Madsen (DF), 2004-12-17:
Jeg er ked af at gå op igen og sige til hr. Kim Andersen, at hvis hr. Kim Andersen regner det for mundhuggeri, at man opremser en række politiske kendsgerninger, jamen så lad det da være mundhuggeri, men Dansk Folkeparti har jo ret til at gå på talerstolen og udlægge sin mening for Folketinget i denne her sag.
Mai Mercado (KF), 2016-12-09:
Der må vi jo sige, at borgere fra tredjelande vil opleve et forbud, hvorimod der, da vi er forpligtet af vores EU-regler, i forhold til EU-borgere, der kommer til Danmark, og som er mindreårige og gift – jeg kan nærmest ikke se, at der overhovedet skulle være nogen, eller at det skulle kunne lade sig gøre –
Ane Halsboe-Jørgensen (S), 2020-11-25:
Det handler om, at jeg kender spørgeren som enormt engageret i hele tiden at udvikle det faglige felt, i hele tiden at få ny viden og også hele tiden at lade det, vi gør ude i vores daginstitutioner, følge med det børnesyn, der jo også hele tiden udvikler sig.
Jane Heitmann (V), 2016-02-25:
Det vejer også tungt for os i Venstre, at der i bemærkningerne til lovforslaget er lagt vægt på især tre ting: At der i den konkrete situation er en reel risiko for, at patienten ved at forlade sygehuset vil lide personskade; at det er en forudsætning, at indgrebet er absolut påkrævet for at afværge personskade; og sidst, men ikke mindst er det også af stor betydning for os, at indgrebet skal være så skånsomt som muligt, og at indgrebene ved fastholdelse eller tilbageførsel ikke må forårsage fysisk skade på patienten.
Bent Bøgsted (DF), 2004-12-08:
Der står så i dommen, der er faldet, at uanset at det efter det oplyste om temperatur og formål kan lægges til grund, at den foretagne opvarmning, for så vidt angår lokaliteterne, hvori et akvarium befinder sig, udelukkende er betinget af produktionstekniske formål, så finder tre retsmedlemmer, herunder retsformanden, at der ikke kan refunderes.
Karsten Lauritzen (V), 2018-11-01:
Altså, det, der er udfordringen, er at omsætte de internationale aftaler under DBO'erne, altså de standarder, BEBS-projekter og andet, som man er blevet enige om i OECD-regi – ikke bare til lovgivning, som vi er godt på vej med i Danmark, men altså også at få håndhævet reglerne og få en forvaltning op at køre.
Jørn Dohrmann (DF), 2009-12-03:
Det, der også er vigtigt for os at sige, er jo selvfølgelig, at når en fødevareminister sender nogle signaler, som går lidt på tværs af det, miljøministeren siger, så er det jo vigtigt for os at få præciseret, hvem det er, der tegner regeringen på det her område.
Mikkel Dencker (DF), 2003-05-27:
På den baggrund har vi i sinde at støtte vedtagelsen af forslaget, selv om vi må undre os over det lidt usædvanlige tidspunkt for lovforslagets fremsættelse. Men det usædvanlige tidspunkt hænger måske sammen med, at jeg så sent som for 2 uger siden meldte ud, at vi ønskede ESP afgiftsfritaget.
Lars Løkke Rasmussen (V), 2002-04-17:
Jeg er glad for opbakningen til lovforslaget og har forstået, at der er en række opfølgende spørgsmål, som jeg håber vi så kan vende tilbage til under udvalgsarbejdet. Jeg forstod på fru Birthe Skaarup, at der i Dansk Folkeparti var en særlig optagethed af, at vi balancerer, kan
Peter Skaarup (DF), 2005-05-19:
Ham fra Møn er nu en kvinde, der er SSP-koordinator hos Vordingborg Politi, og vedkommende har netop lavet en statistik over kriminaliteten og er ked af tallene og virker ud fra det, jeg kan læse mig til, som en, der faktisk aktivt forsøger at gøre noget ved problemet.
Claus Kvist Hansen (DF), 2018-01-19:
Men det, som jeg samlet set siger, er, at der ikke er den helt store forståelse i det internationale samfund for Israels position som Mellemøstens eneste velfungerende demokrati, trods det dystre forhold, at Israel jo er en nation, der lever omgivet af aldeles fjendtlige nationer, altså lande, som faktisk reelt ønsker Israel udslettet fra landkortet; det er ikke bare en metafor, men fysisk og konkret.
Ole Stavad (S), 2004-04-30:
Som hr. Arne Toft var inde på: Hvis det er Folketinget og regeringen, der bestiller en vare, må det også være Folketinget og regeringen, der betaler. Jeg forventer og glæder mig til, at finansministeren vil give klare svar på de spørgsmål, så den utryghed, der helt forståeligt findes hos mange borgere og i mange kommuner, kan blive mindre.
Lotte Rod (RV), 2015-11-16:
Jeg synes, det er lidt svært bare sådan at ryste det her minuts stilhed til minde om uhyrlighederne i Frankrig af sig, men vi må jo netop gøre lige præcis det, at vi ikke lader os kue, men prøver at fortsætte, som vi plejer – og derfor min ordførertale.
Villum Christensen (LA), 2015-05-22:
Nej, vi skal finde en pris, som vi mener er rimelig på et ton CO2, og så skal vi lade teknologierne konkurrere og lade markedet, dvs. de private producenter, selv finde ud af, hvilken form for energiforsyning man mener kan leveres på de og de betingelser, som vi herinde fastsætter.
Christine Antorini (S), 2010-05-31:
Hvis der er noget, der har kendetegnet det danske uddannelsessystem på voksenområdet, har det netop været nogle meget fine muligheder for, at man som ufaglært på forskellig vis kunne tage voksenefteruddannelseskurser, så man kunne få de kurser, der skulle til, hvis man f.eks. ikke havde tilstrækkeligt med fag, altså ikke havde den fulde afgangsprøve fra folkeskolen.
Morten Messerschmidt (DF), 2025-03-13:
Igennem lang tid har mit parti advokeret for at få forbudt børnetolke, fordi det helt åbenlyst, som også hr. Frederik Vad var inde på, frarøver mange børn deres barndom, derved at de pludselig skal sidde og høre måske endda ganske intime forhold omkring deres forældres eller bedsteforældres tilværelse.
Frank Aaen (EL), 2012-01-19:
Efter vores opfattelse kan det kun lykkes at undgå, at Venstre kommer tilbage i en grimmere konstellation, hvis den siddende regering nu i forlængelse af finanslovaftalen vil føre en klar politik, der svarer til betegnelsen rød stue, i stedet for at prøve at kopiere blå stues politik og tro, at man kan slå blå stue på deres banehalvdel.
Jeppe Kofod (S), 2013-02-07:
En ting, der f.eks. bliver nævnt, er, at hvis vi har en spion, som har fået en dom, der måske ikke er så lang, og det måske ikke er så hensigtsmæssigt, at vedkommende render rundt i fodlænke, kan man undtage vedkommende. Så nej, jeg tror ikke på, der er så stor risiko for, at vi får alle mulige folk ud, og så er det altså heller ikke mordere og narkotikasmuglere, vi har siddende i fodlænkerne, for de får mere end 6 måneder.
Henrik Frandsen (M), 2022-12-13:
Jeg tænker, det også er en opgave, hvor man skal kigge på tværs i Folketinget, for det har jo noget at gøre med lovkvalitet, og det har noget at gøre med god regeringsførelse osv.; altså at man bruger den fornødne tid, får snakket på tværs af partierne og får lavet et grundigt stykke arbejde.
Johs. Poulsen (RV), 2008-05-07:
Men vi deler det synspunkt, som også Socialdemokraternes ordfører fremkom med, nemlig at det allerbedste nu ville være, hvis vi var i stand til at tage en hurtig beslutning om at ville indføre roadpricing generelt i det her land, fordi den i virkeligheden ville kunne løse de problemer, som også det her beslutningsforslag vil løse, men samtidig ville kunne tage fat om en lang række af de andre trafikmæssige udfordringer, der ligger.
Rosa Lund (EL), 2013-11-12:
Men når vi ikke kan støtte det her forslag, er det for det første, fordi vi mener, at det, som SF's ordfører også sagde, vil udvande den hf, vi har i dag, og som vi i Enhedslisten er meget glade for og betragter både som et rigtig godt tilbud til unge og voksne, som ikke er gået direkte videre i en ungdomsuddannelse efter deres folkeskole, men som senere hen har fundet ud af, at de nu gerne vil have en ungdomsuddannelse, men også som et godt tilbud til dem, som ikke har lyst til at gå i det almene gymnasium, men som bare egentlig bare vil have det overstået,
Ole Sohn (SF), 2007-05-23:
Mens vi har siddet og debatteret her, er det kommet frem, at kommunerne skal spare 1,2 mia. kr. i år, fordi regeringen og Dansk Folkeparti sidste år vedtog lov nr. 492, som siger, at er der et overforbrug i 2006-regnskabet, så reduceres bloktilskuddet for 2007.
Jørn Pedersen (S), 1998-04-28:
Og også fru Pernille Frahms parti var meget aktivt i den debat og havde stor lod og del i, at det kom til at gå på den måde. Så jeg vil stadig væk sige, at det meste af det, der er sket siden 1991 - og nu tager jeg også 1992 med, for da havde vi nemlig også de her ting til debat - har vi kunnet konstatere er sket efter 1993, hvor der faktisk er sket rigtig mange ting med et stort og bredt flertal, og det håber jeg kan fortsætte. Men jeg kan ikke herfra i dag give tilsagn om, at hvis man tager punkt 2, 3 eller 4 ud separat, vil vi stemme for det.
Lene Espersen (KF), 1997-11-14:
Det Konservative Folkeparti er generelt meget positivt stemt over for ændringsforslaget, fordi vi også finder, at det er nødvendigt, at vi får udvidet produktudviklingsloven til, at man også kan søge tilskud til forsøgsfiskeri, aquakultur, produktudvikling, videnskabelige undersøgelser og markedsføring.
Birgitte Josefsen (V), 2008-05-09:
Helt konkret er det aftalt, at der på det regionale sundhedsområde, som jo altså dækker sygehusene, iværksættes et arbejde for bedre dokumentation og regelforenkling, som skal målrettes frontpersonalet i sundhedssektoren, og som på det kommunale serviceområde skal der iværksættes en række initiativer med henblik på at sikre, at medarbejderne får mere tid til kerneopgaverne.
Jane Heitmann (V), 2013-03-12:
For Venstre er det væsentligt, at sædbankerne arbejder efter kodeks, som sikrer, at der oplyses om den risiko, at sæddonorer kan videregive arvelige sygdomsanlæg til donorbarnet, hvilket bør ligge i naturlig forlængelse af den foreslåede præcisering.
Zenia Stampe (RV), 2018-04-19:
Når vi er efter Socialdemokratiet, er det jo, fordi det her tydeligvis er symbolpolitik, som Socialdemokratiet prøver at iklæde som en kamp mod undertrykkelse, og så kunne jeg godt tænke mig at vide, hvorfor ordet undertrykkelse egentlig ikke fremgår mere af lovforslaget.
Rosa Lund (EL), 2021-05-06:
Men at det skal være en mulighed at få repatrieringsstøtte, er vi fuldstændig enige i, og at gøre loven nemmere synes jeg det er meget svært at være uenig i, og derfor er vi i Enhedslisten faktisk alligevel endt med at beslutte os for at se meget positivt på det her forslag, og jeg regner med, at vi kommer til at trykke på de grønne knapper, når der skal stemmes om det.
Rasmus Prehn (S), 2007-12-05:
Vi kan jo tage et konkret eksempel som Vesthimmerlands Kommune i Nordjylland, som jo er Venstrestyret, og hvor man jo har været nødt til simpelt hen at sætte skatten op med 0,8 pct., så den almindelige borger hver eneste måned skal betale mere i skat til kommunen.
Bodil Kornbek (KD), 2004-05-04:
Men det er samtidig også en udfordring for vores måde at tænke uddannelse og undervisning på, fordi den lette adgang og fleksible struktur, man møder igennem sådan en uddannelse, betyder en grundlæggende omdefinering af den måde, hvorpå viden og undervisning formidles, men også modtages. For uddannelsesinstitutioner betyder internationaliseringen først og fremmest samarbejde.
Kaare Dybvad Bek (S), 2023-05-11:
Altså, jeg er klar over, at hr. Morten Messerschmidt havde gang i en anden samtale, mens jeg holdt min tale, men det var jo præcis det, jeg sagde, nemlig at man som udgangspunkt bliver adskilt, men at der kan være konkrete hensyn, der taler for, at man ikke gør det.
Carsten Hansen (S), 2004-04-14:
Kan fru Louise Frevert ikke blive bange for, at det her vil modvirke de gode tendenser og de gode hovedtræk, vi alle sammen går ind for i forbindelse med CVU'erne, nemlig at styrke det regionale arbejde? Kan fru Louise Frevert finde nogen steder, hvor der er andre end CVU-rektorerne, som støtter det her forslag?
Sonja Mikkelsen (S), 2000-12-15:
Regeringen har jo konstateret, at man har et flertal for det lovforslag her, og det flertal kan aktiveres, når vi synes, at vi har drøftet de forskellige ting og fået de forhold på plads, som der er sat spørgsmålstegn ved osv., og så kan vi vedtage det lovforslag, der ligger her.
Kamal Qureshi (SF), 2002-04-30:
Jeg ved ikke, hvordan den tidligere talers kendskab til læger er, men det er nu ikke sådan, at hvis der kommer et 10-årigt barn og siger, at det gerne vil have udskrevet medicin af den og den karakter, skriver lægen bare en recept ud. Sådan foregår det ikke i virkeligheden.
Pernille Frahm (SF), 2008-02-06:
Siden ministerens afvisning af, at kvalitetsløftet også skulle gælde specialbørnehaver, har der været røster fremme om, at Venstre vil se positivt på at undlade forskelsbehandlingen mellem børn i hhv. almindelige og specialbørnehaver, jf. Nyhedsavisen den 16. januar 2008.